BOEMO BJA RENA BJA TŠA MAPHELO BO KOTSING. Thutamahlale e na le mo e felelago gona ge go tliwa tabeng ya go re kgonthišetša gore re phela gabotse mmeleng. Dilo tšeo di re bakelago malwetši di a oketšega, e lego tšeo di akaretšago madi a magolo (high blood presure), go nona kudu, go šilafatšwa ga moya le go diriša dihlaretagi gampe. Batho ba bantši ba hlokofala ka baka la malwetši a go se fetele, a bjalo ka kankere, bolwetši bja pelo le bja swikiri. Ba bangwe ba bantši ba palelwa ke go itirela dilo ka baka la malwetši a mangwe, ao a akaretšago bolwetši bja monagano. Mengwageng ya morago bjale batho ba bantši ba ile ba hlaselwa ke malwetši a mangwe a kotsi, a bjalo ka twatši ya Ebola le twatši ya Zika. Tabakgolo ke gore: Batho ga ba kgone go laola malwetši, e bile ga go bonale ba ka tsoga ba a fedišitše!